I 1853 ble Kongliga Elecktriska Telegraf-Werket grunnlagt. Det var både en myndighet og et «verk», og het Televerket fra 1950-tallet. Sverige hadde aldri et lovfestet telemonopol. Derfor etablerte utfordrere seg i markedet allerede på 1980-tallet, og i 1992 gikk Televerkets myndighetsfullmakter over til Post- och telestyrelsen. Samtidig ble Telia AB dannet for å ta seg av forretningsvirksomheten, med staten som eneste eier.